6. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΟΥ Αριθ. Α2-3793 της 17/27 Σεπτ. 1977 (ΦΕΚ Β΄ 939) Περί επιβολής εισφοράς σιτηρών που απογράφηκαν στις 29/6/1977. Έχοντες υπ’ όψει: 1.Το Ν.Δ. 400/76 «περί Υπουργικού Συμβουλίου και Υπουργείων». 2.Το Π.Δ. 607/76 «περί Οργανισμού του Υπουργείου Εμπορίου». 3.Το Ν.Δ. 136/46 «περί κυρώσεως, τροποποιήσεως και συμπληρώσεως του από 10/11.5.46 Ν.Δ. «περί Αγορανομικού Κώδικος», όπως τροποποιήθηκε μεταγενεστέρως. 4.Τον Α.Ν. 2375/1940 «περί επιβολής εισφοράς εις βάρος κατόχων ειδών βιοτικών αναγκών διατετιμημένων υπεράνω του κόστους των» όπως αυτός ερμηνεύτηκε και συμπληρώθηκε από το Ν. 196/ 1943, ο οποίος κυρώθηκε με το Ν. 3125/1955. 5.Την εγκύκλιο διαταγή μας αριθ. 180241/8918/ 28.6.1977 «περί απογραφής σταριού», αποφασίζουμε: Εγκρίνουμε, οι εκκαθαρίσεις των ποσοτήτων σταριού που απογράφηκαν κατά την 29.6.77, να γίνουν ως εξής: α)Με βάση τα πρωτόκολλα απογραφής, πρέπει να γίνει εκκαθάριση του λογαριασμού χωριστά κατά κυλ/λο. β)Από την ποσότητα του σταριού, των αλεύρων και των σιμιγδαλίων, που απογράφηκε συνολικά, εγκρίνουμε να αφαιρεθεί η ποσότητα του σταριού, που αντιστοιχεί σ’ αυτήν που αλέστηκε σ’ ένα μήνα (1/12 των ετησίων αλέσεων) και που θα βρεθεί από το μέσο όρο των αλέσεων κάθε Κυλ/λου κατά το χρονικό διάστημα από 1.6.76 μέχρι 31.5.77 και μετά προηγούμενο έλεγχο των βιβλίων των Κυλ/λων. γ)Η αναγωγή των αλεύρων και των σιμιγδαλίων θα γίνει με τη διαίρεση της ποσότητας αυτών ως εξής: 1.Άλευρα τύπου 70% δια του 70/100 2.      "          "        Μ        "     78/100 3.      "          "        Π         "     55/100 4.      "          "        Κ         "     90/100 5.      "          "       85%     "      85/100 6.Σιμιγδάλια                             62/100 δ)Η κατά κυλ/λο επιβλητέα εισφορά ορίζεται σε δραχ. 0,70 κατά χιλ/μο μαλακού σταριού και δραχ. 1,00 για το σκληρό, επί των ποσοτήτων σταριού που απογράφηκαν, μειωμένη κατά το μέσο κόστος των εξόδων, που δεν υπολογίσθηκαν κατά την κοστολόγηση των αλεύρων. Στην κοστολόγηση των αλεύρων, ως γνωστόν, υπολογίζονται, εκτός από το κονδύλι του αλεστικού δικαιώματος, και τα κατωτέρω: 1.Φορ/κα-μεταφορικά του σταριού από τον παραγωγό στις αποθήκες των Κυλ/λων. 2.Χαρτόσημο αγοράς σταριού. 3.Προμήθεια αντιπροσώπου. Σελ. 200,02(γ) Τεύχος Δ93-Σελ. 6 Επομένως, εφόσον από τον έλεγχο προκύψουν έξοδα, εκτός από αυτά που αναγνωρίζονται στην κοστολόγηση (αυτά είναι διάφορα κατά περιφέρεια), θα υπολογισθεί η διαφορά αυτή η οποία και θα προστεθεί στην τιμή του σταριού των δραχ. 4,60 κατά χιλ/μο για το μαλακό στάρι και δραχ. 6,50 για το σκληρό. Το ανωτέρω κόστος του σταριού (δραχ. 4,60) για το μαλακό και 6,50 για το σκληρό και επί πλέον έξοδα) θα αφαιρεθεί για μεν το μαλακό στάρι από την τιμή των δραχ. 5,30, για δε το σκληρό στάρι, από την τιμή των δραχ. 7,50 δηλαδή από τις τιμές του σταριού, που αντιστοίχως λαμβάνεται για την κοστολόγηση των αλεύρων και των σιμιγδαλίων. Εξυπακούεται ότι κανένα κονδύλι, που αναφέρεται στο αλεστικό δικαίωμα δεν θα αναγνωρισθεί. Με βάση τα ανωτέρω καθοριζόμενα και τις οδηγίες που παρέχονται με την Εγκ. Δ/γή μας αριθ. Α21304/77, οι κατά τόπους περιφερειακές Υπηρεσίες του Υπουργείου πρέπει να συντάξουν σχετικό κοστολόγιο, το οποίο μαζί με εισηγητικό σημείωμα θα υποβληθεί στην Αγορανομική Επιτροπή προς γνωμοδότηση. Κατά τη συζήτηση στην Αγορανομική Επιτροπή πρέπει να πουν τις απόψεις τους και οι ενδιαφερόμενοι. Μετά τη γνωμοδότηση της Αγορανομικής Επιτροπής πρέπει να εκδοθεί η σχετική απόφαση του Νομάρχη που πρέπει να είναι πλήρως αιτιολογημένη, ακόμη και στην περίπτωση κατά την οποία δεν προκύπτει όφελος των Κυλ/λων για την επιβολή εισφοράς. Η απόφαση αυτή σύμφωνα με τις διατάξεις του Ν. 196/1943 υπόκειται σε αναθεώρηση. Εφόσον υποβληθεί σχετική ένσταση το θέμα πρέπει να υποβληθεί στην Αγορανομική Επιτροπή προς νέα γνωμοδότηση και στη συνέχεια σε έκδοση αποφάσεως του Νομάρχη τροποποιητική ή απορριπτική. Τέλος πρέπει να επακολουθήσει σχετική βεβαίωση του ποσού της εισφοράς στο αρμόδιο Δημόσιο Ταμείο προς είσπραξη. Η βεβαίωση θα γίνει μετά την εκπνοή της προθεσμίας για την υποβολή ενστάσεως προς αναθεώρηση ή μετά τη λήψη της νέας τροποποιητικής ή απορριπτικής αποφάσεως. Όλη η αλληλογραφία που θα σχηματισθεί (πρωτόκολλα απογραφής, κοστολόγια, εισηγητικό σημείωμα, απόφαση Αγορανομικής Επιτροπής, Νομάρχη κλπ.) πρέπει να φυλάσσεται επιμελώς από την Υπηρεσία. Η εισφορά προς καταλογισμό, που θα προκύψει τελικά θα βεβαιωθεί στο Δημόσιο Ταμείο και θα καταβληθεί σε έξι (6) μηνιαίες δόσεις. 